**Iepirkums**

***„Piesārņotas teritorijas un tās apkārtnes teritorijas plāna - telpiskās attīstības koncepcijas un rokasgrāmatas par piesārņotu teritoriju plānošanu izstrāde projektā ‘’BECOSI’’’’***

Iepirkuma identifikācijas Nr. VPR/2012/30Becosi

**Jautājums**

*Lūdzam precizēt prasības iepirkuma Nolikuma 2.pielikuma TEHNISKĀ SPECIFIKĀCIJA 4.2.3.punkta izpildei-rokasgrāmatas iesniegšanas, izskatīšanas un priekšlikuma (atsauksmes) saņemšanas kārtību no SIA „LVĢMC”: izskatīšanas termiņi un kārtība, SIA „LVĢMC” priekšlikumu statuss ( kas vērtēs un sniegs viedokli par sagatavoto rokasgrāmatas materiālu?), savstarpējā hierarhija SIA „LVĢMC” sniegtajiem priekšlikumiem pret Pasūtītāja priekšlikumu.*

**Atbilde**

Vidzemes plānošanas reģions un SIA ‘’Latvijas Vides, ģeoloģijas un meteoroloģijas centrs’’ ir partneri Interreg IV A projektā ‘’BECOSI’’, un ir kopīgi atbildīgi par projekta aktivitātes ‘’Rokasgrāmatas piesārņoto vietu plānošanai izstrāde’’ ieviešanu.

Saskaņā ar iepirkuma Tehniskās specifikācijas 4.2.punktu Izpildītajam ir jāizstrādā

Rokasgrāmata piesārņotu vietu plānošanai latviešu valodā. Līdz 2012. gada 28. decembrim izstrādājama rokasgrāmatas 1. Redakcija (satur visas darba uzdevumā noteiktās daļas) un elektroniski nosūtāma priekšlikumu sniegšanai:

1. Pasūtītājam - Vidzemes plānošanas reģionam,
2. SIA ‘’Latvijas Vides, ģeoloģijas un meteoroloģijas centrs’’.

Pēc priekšlikumu saņemšanas Izpildītājs veic nepieciešamos uzlabojumus rokasgrāmatas projektā, un līdz 2013. gada 28. februārim sagatavo un iesniedz Pasūtītājam rokasgrāmatas par piesārņotu teritoriju plānošanu gala redakciju.

Izpildītājam rokasgrāmatas izstrādē ir saistoši abu iepriekš nosaukto institūciju priekšlikumi. Pretrunu vai neskaidrību gadījumā noteicošais ir Pasūtītāja-Vidzemes plānošanas reģiona viedoklis. Pasūtītāja pilnvarotā persona Līguma izpildē ir Vidzemes plānošanas reģiona projektu speciālists Jānis Antons.

Priekšlikumu par Izpildītāja izstrādāto rokasgrāmatas 1. Redakciju sniegšanas termiņu noteiks Pasūtītājs pēc 1.redakcijas iesniegšanas un elektroniski paziņos Izpildītājam.